Ebetsu, Hokkaido

Ti  ket ti maysa a siudad iti Subprepektura ti Ishikari, Hokkaido, Hapon.

## Pakasaritaan
Ti Ebetsu ket kasisigud a nataengan babaen ti tattao a Hapon idi 1871, a naggapu manipud iti Prepektura ti Miyagi iti Honshu. Idi 1878, nangrugrugi a mapmapan ti militar iti lugar. Idi ti Gobierno ti Meiji, idi 1878, ket indesignadoda ti Hokkaido a kas parte ti Hapon, immadu dagiti immak-akar iti daytoy a lugar. Nakaala ti Ebetsu iti kasaad nga ili idi 1916 ken iti kasasaad a siudad idi 1954. Kadagiti las-ud ti tawen ti 1960 ken 1970, ti umad-adu a populasion ti Sapporo ket isu ti nakaiturongan ti iyaadu ti populasion ti Ebetsu. Idi 1991, nakaabot ti populasion ti siudad iti 100,000 a tattao.

Ti nagan nga Ebetsu ket naala manipud iti Ainu a nagan ti Karayan Chitose nga agayus iti Karayan Ishikari iti siudad. Segun ken ni John Batchelor iti bukodna nga "An Ainu-English Dictionary" (chapter 1, section V: Place Names Considered) tinagan idi nga Ainu ket E-pet wenno "nakatkataw a karayan" a naibatay iti nalidem a marisna.

## Demograpia
Manipud idi 1, 2017, ti siudad ket addaan iti nakarkulo a populasion iti 119,086, kadagiti 56,325 a sangkabalayan, ken ti densidad ti populasion iti 630 a tattao tunggal maysa a km². Ti dagup a kalawa ket 187.57&nbsp;km².

## Heograpia ken pagluganan
Ti kaaduan a komersia nga Ebetsu ket adda iti wenno iti dagus a kaarrubayan ti Rota 12 (agtaray iti amianan-abagatan babaen ti ili).  Dagiti akin-amianan a patingga ti ili ket markaan babaen ti  Karayan Ishikari, ti akin-abagatan a sub-siudad ti Oasa babaen ti pagbeddengan ti Ebetsu iti Sapporo. Daytoy ket beddenganna dagiti patingga ti siudad ti Kitahiroshima, Iwamizawa, Nanporo, Tōbetsu, ken Shinshinotsu.

Ti Ebetsu ket agarup a 16&nbsp;km manipud iti puseg ti ili ti Sapporo. Daytoy ket maserrekan babaen ti Hokkaido Expressway, babaen ti Chūō wenno dagiti linia ti bus ti JR Hokkaidō, wenno babaen ti linia ti tren ti Asahikawa-Hakodate nga agarup a sumurot iti Rota 12 babaen ti ili (kadagiti estasion ti Oasa, Nopporo, Takasago, ken Ebetsu), ket tumipon iti amianan a laud-abagatan a daya nga agtartaray a nangruna a linia a sumakop manipud iti Eropuerto ti Chitose aginggana  iti Estasion ti Sapporo iti Shinsapporo (Baro a Sapporo, ti masa a distrito iti dakdakkel a metropolitano a Sapporo).

Ti dakkel nga Estado a Parke ti Bakir ti Nopporo (ti kadakkelan a parke ti birhen a kabakiran iti iti dalumpinas a rabaw ti daga iti lubong) ket adda iti likudan ti Unibersidad ti Rakunō Gakuen ti Ebetsu  (ti immuna nga unibersidad iti Ebetsu, napundar idi 1949), a mangsakop iti 2015 nga ektaria iti napreserba a bakir. Gapu ti lokasion ti Ebetsu iti aproksimado a tengnga ti Tanap ti Ishikari (ti Siudad ti Sapporo ket ti akin-abagatan a laud a sakup), daytoy ket ammo a naangin iti amin a paset ti tawen.

## Klima
Ti 10 a tawen nga agpakatengnga a temperatura para iti Ebetsu ket 7.1 a grado Celsius.  Dagiti kapudotan ket kalamiisan a temperatura a nairehistron ket 34.5&nbsp;°C ken -27.7&nbsp;°C.

## Kabsat a siudad ken pannakigayyem a siudad

### Kasay a siudad
*  Gresham, Oregon, Estados Unidos (manipud idi 1977)

### Pannakigayyem a siudad
*  Tosa, Kōchi, Hapon (manipud idi 1978)

## Edukasion

### Dagiti unibersidad
* Unibersidad ti Pakaammo ti Hokkaido
* Unibersidad ti Rakunō Gakuen
* Unibersidad ti Sapporo Gakuin
* Unibersidad ti Hokushō

### Dagiti High School

#### Publiko
* Hokkaido Ebetsu High School
* Hokkaido Nopporo High School
* Hokkaido Ooasa High School

#### Pribado
* Ritsumeikan keisho High School
* Towanomori San-ai High School

## Dagiti nagibasaran

## Dagiti akinruar a silpo

*Opisial a website